Noves jornades de donació de sang, a Burjassot, els dies 10 i 16 de octubre
2025-07-24

Fidel a la seua cita mensual, i amb la col·laboració de la Regidoria de Sanitat de l’Ajuntament de Burjassot, dirigida per Isabel Mª Mora, el Centre de Transfusió de Sang de la Comunitat Valenciana visitarà Burjassot a l’octubre, en dues jornades solidàries de donació de sang. Tindran lloc a l’Ajuntament i en els centres de salut.

Les jornades de donació de sang seran el 10 i el 16 d’octubre. El dimarts 10, la donació serà en el Centre d’Especialitats del carrer Beniferri, de 16.30 a 20.30 hores. El dilluns 16 d’octubre, hi haurà dos punts de donació: de 17.00 a 20.30 hores, la unitat del Centre de Transfusió estarà en la planta baixa de l’Ajuntament i, de 16.30 a 20.20 hores, en el centre de salut del carrer Rubert i Villó.

El Centre de Transfusió de la Comunitat Valenciana recorda que poden donar sang totes les persones entre 18 i 65 anys que tinguen bon estat de salut i QUE pesen més de 50 kg. Per a donar sang, no ha d’acudir-se en dejú.